2
[image: image1.jpg]MiwgJn ‘i

"MW N ViU™ e NNIN'U e DIDNA e Q'Y "DN





Legit Security משיקה את VibeGuard 2.0 ומגדירה מחדש את עתידם של סוכני קידוד מאובטחים בנקודת הקצה של המפתחים
אבטחת נקודות קצה מספקת נראות ושליטה חסרות תקדים, לצד חוויית מפתחים משופרת
בוסטון, 3 באוגוסט 2026, (BUSINESS WIRE) :
Legit Security, החברה המובילה בתחום אבטחת יישומים מבוססת סוכנים, חשפה את VibeGuard 2.0, המביאה יכולת אבטחת נקודות קצה חדשה מהיסוד, המזהה סוכני קידוד, משתלבת איתם באופן חלק, מאבטחת אותם ומספקת חוויית מפתחים חלקה וללא הפרעות. 
Legit VibeGuard, שהושקה ברבעון הרביעי של 2025, הייתה הפתרון הראשון שנועד לאבטח קוד שנוצר באמצעות בינה מלאכותית כבר ברגע יצירתו ולהציב מנגנוני הגנה לסוכני קידוד. גרסה חדשה זו משנה מהיסוד את חוויית המפתחים, ומחזקת את אבטחת תהליכי הקידוד מבוססי הבינה המלאכותית ואת סוכני הקידוד. 
בניגוד לפתרונות המבוססים על הרחבות ל-IDE, שקשים לפריסה וניתנים להסרה בקלות על ידי משתמש הקצה, VibeGuard 2.0 פועלת באופן הרמוני בנקודת הקצה, מזהה את כל הסוכנים ומגינה עליהם באופן אוטומטי, ומתקשרת עם המשתמשים במקום לחסום את המפתחים וליצור עבורם תסכול. הפתרון מסוגל לכסות את כל הגרסאות והתוספים המבוססים על סוכנים, ומספק כיסוי מלא ומדיניות מפורטת ברמת דיוק גבוהה, המגינה על פקודות וכלים ספציפיים של סוכנים.
"אבטחה מבוססת סוכנים צריכה להתבצע בנקודת הקצה של המפתח, במטרה לשפר את יכולות הסוכנים ולא לחסום אותם. בכל הנוגע לאבטחת יישומים, אבטחת יצירת הקוד בנקודה שבה הקוד נוצר היא הדרך היעילה ביותר להתקדם במהירות ובאופן מאובטח", אמר ליאב כספי, מייסד-שותף וסמנכ"ל הטכנולוגיות של Legit. "הארכיטקטורה החדשה והיכולות החדשות ב-VibeGuard 2.0 מאפשרות לצמצם סיכונים בנקודה שבה הקוד נוצר, תוך הגנה הן על המשתמש והן על הארגון. זהו שינוי משמעותי בעולם אבטחת היישומים מבוססת הסוכנים".
היכולות המרכזיות ב-VibeGuard 2.0 כוללות:
·  אבטחת נקודת קצה: Legit מספקת אבטחה מלאה לסוכנים בנקודת הקצה, המבוססת על טכנולוגיה חדשה מהיסוד. VibeGuard 2.0 מזהה את כל סוכני הקידוד, כגון Claude Code, Cursor, ‏GitHub Copilot ועוד, משתלבת איתם באופן חלק ומספקת מנגנוני הגנה אוטומטיים ואכיפת מדיניות. 

·  מנגנוני הגנה בזמן אמת: VibeGuard 2.0 מוסיפה מנגנוני הגנה בזמן אמת, הכוללים גילוי והגנה על יכולות, חסימת פעולות מסוכנות ואבטחת MCP ברמת פירוט גבוהה. 

·  ניטור ואכיפת פקודות: VibeGuard 2.0 מאפשרת לצוותי האבטחה לקבל נראות על הפקודות המבוצעות על ידי סוכנים ולחסום פעולות מסוכנות בהתאם למדיניות מותאמת אישית או למדיניות מובנית, המבוססת על אלפי שיטות עבודה מומלצות בתעשייה. VibeGuard יכולה לצמצם את הסיכון לדליפה לא מכוונת או זדונית של מידע רגיש, להשמדת נתוני ייצור ולסיכונים נוספים. 

·  הגנה מפני שינוי או חבלה: יכולות חדשות להגנה מפני שינוי או חבלה מונעות מסוכנים או מגורמי איום להשבית את VibeGuard, ומונעות ממשתמשים לעקוף מנגנוני הגנה חיוניים. 

המייסדים-שותפים של Legit – רוני פוקס, המנכ"ל; ליאב כספי, סמנכ"ל הטכנולוגיות; וליאור ברק, סמנכ"ל התפעול – יהיו נוכחים בשטח באירוע Black Hat 2026 שיתקיים בלאס וגאס, בין 3 ל-6 באוגוסט 2026. לקביעת פגישה ולקבלת מידע נוסף על VibeGuard 2.0, מלאו טופס קצר זה. 
למידע נוסף על פלטפורמת אבטחת היישומים מבוססת הסוכנים של Legit – ולקבלת הצצה לתחנה הבאה בתהליך ההתפתחות של Legit – בקרו בכתובת https://info.legitsecurity.com/next-stop. 
אודות Legit Security

Legit Security היא חברת אבטחת יישומים מבוססת סוכנים שנבנתה במיוחד לעולם שבו בינה מלאכותית כותבת קוד. הפלטפורמה של Legit מתעדפת באופן אוטונומי את נקודות התורפה החשובות ביותר ומסייעת בתיקונן, תוך מניעת היווצרותן של חולשות חדשות כבר ברגע שבו קוד מבוסס בינה מלאכותית נוצר. Legit לומדת באופן מתמשך מבסיס הקוד שלכם ומספקת קוד מאובטח שנוצר באמצעות בינה מלאכותית, במהירות ובהיקף שאף גישת AppSec מסורתית אינה יכולה להשתוות להם. Legit זוכה לאמון של צוותי אבטחה ברחבי העולם, בהם חברות Fortune 500, ומדורגת בציון 4.8 ב-Gartner Peer Insights. 
למידע נוסף – מדיה
דייב האוול

מקור: Legit Security
תוכן הודעה זו בשפת המקור, הוא הגרסה הרשמית והמהימנה היחידה של מסמך זה. התרגומים הם למטרות נוחות בלבד ויש להצליבם עם המסמך בשפת המקור, שהוא הגרסה היחידה של טקסט זה שהוא בעל תוקף משפטי.
*** הידיעה מופצת בעולם על ידי חברת התקשורת הבינלאומית Business Wire
לפרטים נוספים: נוי תקשורת 03-6026026 זהר 052-2641769 

